
DR 31.10.2011 145 

 
Timbalan Yang di-Pertua [Datuk Ronald Kiandee]: Ya, saya jemput Yang 

Berhormat Menteri Perdagangan Dalam Negeri, Koperasi dan Kepenggunaan. 

Tuan Chua Tian Chang @ Tian Chua [Batu]: Kita buat belah bahagi. 

Timbalan Yang di-Pertua [Datuk Ronald Kiandee]: Tidak payahlah Yang 
Berhormat. 

Tuan Chua Tian Chang @ Tian Chua [Batu]: Kita boleh kalau ada 15 ahli 
untuk setuju. 

Tuan R. Sivarasa [Subang]: Peraturan mesyuarat. 

Timbalan Yang di-Pertua [Datuk Ronald Kiandee]: No, apa 15 ahli yang 
bersetuju. What section is that, untuk merujuk? 

Tuan Chua Tian Chang @ Tian Chua [Batu]: Untuk usullah. 

Timbalan Yang di-Pertua [Datuk Ronald Kiandee]: Tidak berkaitan 
langsung, tidak berkaitan. Tidak berkaitan Yang Berhormat. Tidak apalah,  26(1)(p) you 
involve 26(1)(p) saya buat keputusan bahawa saya tidak berhasrat untuk merujuk.  
Pada saya tidak ada sebarang kesalahan yang dilakukan. That’s all. Nothing yang 
boleh melanggar 26(1)(p). Cukuplah Yang Berhormat. Ya Yang Berhormat Menteri. 

Tuan Abdullah Sani Abdul Hamid [Kuala Langat]: Apa RM5 juta, RM5 juta?   

 

10.15 mlm. 

Menteri Perdagangan Dalam Negeri, Koperasi dan Kepenggunaan [Dato' 
Sri Ismail Sabri bin Yaakob]: Terima kasih Tuan Yang di-Pertua. Terlebih dahulu saya 
ingin merakamkan ucapan terima kasih kepada semua Ahli Yang Berhormat yang telah 
memberikan pandangan dan mengutarakan isu-isu yang berkait rapat dengan 
kementerian ini semasa perbahasan Bajet 2012 yang lalu.  Seramai 18 orang Ahli Yang 
Berhormat telah mengambil bahagian dalam memberikan pandangan serta 
mengemukakan soalan bagi tujuan mendapatkan penjelasan lanjut daripada 
kementerian. Sehubungan dengan itu saya akan memberikan maklum balas sebaik 
yang mungkin di atas segala isu yang dibangkitkan.  

Tuan Yang di-Pertua, izinkan saya memberikan maklum balas kepada perkara 
yang dibangkitkan oleh Ahli Yang Berhormat Permatang Pauh dan Ahli Yang 
Berhormat Selayang mengenai usaha untuk menghapuskan monopoli. Untuk 
pengetahuan Yang Berhormat, Akta Persaingan 2010 yang akan berkuat kuasa pada 1 
Januari 2012 yang akan terpakai kepada semua aktiviti komersial tanpa mengira 
saiznya ataupun pemiliknya merupakan instrumen bagi mengawal penyalahgunaan 
monopoli dan menyekat kartel. Suruhanjaya Persaingan juga telah pun diwujudkan 
yang mempunyai kuasa penuh untuk menyiasat dan mengambil tindakan jika terdapat 
penyalahgunaan kuasa monopoli dan juga perlakuan kartel di antara syarikat-syarikat 
tanpa mengira sama ada syarikat itu syarikat besar, kecil, gergasi dan sebagainya. 

Mengenai cadangan food stamp yang dibangkitkan oleh Ahli Yang Berhormat 
Rembau dan Yang Berhormat Sungai Petani supaya rakyat boleh membeli dari 
pemborong-pemborong atau Kedai Rakyat 1Malaysia yang menawarkan harga yang 
kompetitif. Kerajaan sedang mengkaji mengenai pemberian subsidi dalam bentuk tunai 
atau kad kepada golongan sasar... 

Tuan Mohd. Yusmadi Mohd. Yusoff [Balik Pulau]: Yang Berhormat Menteri. 

Dato' Sri Ismail Sabri bin Yaakob: Saya habiskan dahulu.., iaitu isi rumah 
yang berpendapatan rendah sama ada untuk penggunaan pembelian petrol atau diesel 
atau merangkumi subsidi untuk bahan makanan, dan kementerian ini telah menerima 
beberapa cadangan mengenai mekanisme pelaksanaan yang dapat membantu 
kerajaan menyalurkan subsidi tersebut kepada golongan sasar sahaja dan cadangan ini 
sedang diteliti. Pada peringkat sekarang kerajaan masih mengkaji cadangan 
pelaksanaan food stamp dan belum ada sebarang keputusan dibuat sehingga ini. 

Tuan Mohd. Yusmadi Mohd. Yusoff [Balik Pulau]: Yang Berhormat Menteri, 
sedikit berganjak kepada isu Akta Persaingan dengan izin, Competition Act.  

 



Timbalan Yang di-Pertua [Datuk Ronald Kiandee]: Ya, saya jemput Yang Berhormat Menteri Perdagangan Dalam Negeri, Koperasi dan Kepenggunaan. Tuan Chua Tian Chang @ Tian Chua [Batu]: Kita buat belah bahagi. Timbalan Yang di-Pertua [Datuk Ronald Kiandee]: Tidak payahlah Yang Berhormat. Tuan Chua Tian Chang @ Tian Chua [Batu]: Kita boleh kalau ada 15 ahli untuk setuju. Tuan R. Sivarasa [Subang]: Peraturan mesyuarat. Timbalan Yang di-Pertua [Datuk Ronald Kiandee]: No, apa 15 ahli yang bersetuju. What section is that, untuk merujuk? Tuan Chua Tian Chang @ Tian Chua [Batu]: Untuk usullah. Timbalan Yang di-Pertua [Datuk Ronald Kiandee]: Tidak berkaitan langsung, tidak berkaitan. Tidak berkaitan Yang Berhormat. Tidak apalah, 26(1)(p) you involve 26(1)(p) saya buat keputusan bahawa saya tidak berhasrat untuk merujuk. Pada saya tidak ada sebarang kesalahan yang dilakukan. That's all. Nothing yang boleh melanggar 26(1)(p). Cukuplah Yang Berhormat. Ya Yang Berhormat Menteri. Tuan Abdullah Sani Abdul Hamid [Kuala Langat]: Apa RM5 juta, RM5 juta?. 10.15 mlm. Menteri Perdagangan Dalam Negeri, Koperasi dan Kepenggunaan [Dato' Sri Ismail Sabri bin Yaakob]: Terima kasih Tuan Yang di-Pertua. Terlebih dahulu saya ingin merakamkan ucapan terima kasih kepada semua Ahli Yang Berhormat yang telah memberikan pandangan dan mengutarakan isu-isu yang berkait rapat dengan kementerian ini semasa perbahasan Bajet 2012 yang lalu. Seramai 18 orang Ahli Yang Berhormat telah mengambil bahagian dalam memberikan pandangan serta mengemukakan soalan bagi tujuan mendapatkan penjelasan lanjut daripada kementerian. Sehubungan dengan itu saya akan memberikan maklum balas sebaik yang mungkin di atas segala isu yang dibangkitkan. Tuan Yang di-Pertua, izinkan saya memberikan maklum balas kepada perkara yang dibangkitkan oleh Ahli Yang Berhormat Permatang Pauh dan Ahli Yang Berhormat Selayang mengenai usaha untuk menghapuskan monopoli. Untuk pengetahuan Yang Berhormat, Akta Persaingan 2010 yang akan berkuat kuasa pada 1 Januari 2012 yang akan terpakai kepada semua aktiviti komersial tanpa mengira saiznya ataupun pemiliknya merupakan instrumen bagi mengawal penyalahgunaan monopoli dan menyekat kartel. Suruhanjaya Persaingan juga telah pun diwujudkan yang mempunyai kuasa penuh untuk menyiasat dan mengambil tindakan jika terdapat penyalahgunaan kuasa monopoli dan juga perlakuan kartel di antara syarikat-syarikat tanpa mengira sama ada syarikat itu syarikat besar, kecil, gergasi dan sebagainya. Mengenai cadangan food stamp yang dibangkitkan oleh Ahli Yang Berhormat Rembau dan Yang Berhormat Sungai Petani supaya rakyat boleh membeli dari pemborong-pemborong atau Kedai Rakyat 1Malaysia yang menawarkan harga yang kompetitif. Kerajaan sedang mengkaji mengenai pemberian subsidi dalam bentuk tunai atau kad kepada golongan sasar... Tuan Mohd. Yusmadi Mohd. Yusoff [Balik Pulau]: Yang Berhormat Menteri. Dato' Sri Ismail Sabri bin Yaakob: Saya habiskan dahulu.., iaitu isi rumah yang berpendapatan rendah sama ada untuk penggunaan pembelian petrol atau diesel atau merangkumi subsidi untuk bahan makanan, dan kementerian ini telah menerima beberapa cadangan mengenai mekanisme pelaksanaan yang dapat membantu kerajaan menyalurkan subsidi tersebut kepada golongan sasar sahaja dan cadangan ini sedang diteliti. Pada peringkat sekarang kerajaan masih mengkaji cadangan pelaksanaan food stamp dan belum ada sebarang keputusan dibuat sehingga ini. Tuan Mohd. Yusmadi Mohd. Yusoff [Balik Pulau]: Yang Berhormat Menteri, sedikit berganjak kepada isu Akta Persaingan dengan izin, Competition Act.